**Zmluva o spolupráci**

uzavretá podľa § 269 ods. 2 Obchodného zákonníka v znení neskorších predpisov

a v súlade s právnym poriadkom Slovenskej republiky (ďalej len „zmluva“)

medzi zmluvnými stranami :

Názov: Obec Zlaté Klasy
Sídlo: Poštová ulica 550/1, 930 39 Zlaté Klasy
Štatutárny zástupca: Marek Rigó, starosta

IČO: 00305839

(ďalej len „mesto / obec“)

A

Názov: Združenie za práva zvierat, o.z.

Sídlo: Budyšínska 10/A, 831 03 Bratislava

Štatutárny zástupca: Diana Truchlíková – predseda

IČO: 422 62 640

(ďalej len „združenie“)

Za nasledovných zmluvnými stranami dohodnutých podmienok:

**Článok I**

**Predmet zmluvy**

Predmetom tejto zmluvy je spolupráca zmluvných strán pri realizácii projektu „Československý kastračný program – kastrácia a odchyt psov a mačiek (ďalej len „zvierat“) v meste / obci“ (ďalej len „kastračný program“)

**Článok II**

**Doba trvania zmluvy a ukončenie zmluvy**

1. Zmluva sa uzatvára na dobu určitú, od 05.08.2019 do 11.08.2019
2. Zmluvné strany sa dohodli že zmluva zaniká naplnením všetkých bodov plnenia tejto zmluvy.
3. Mesto/ obec a Združenie sú oprávnení odstúpiť od zmluvy v prípade, ak niektorá zo zmluvných strán poruší dohodnuté zmluvné povinnosti a v lehote určenej písomnou výzvou neuskutoční nápravu. Účinky odstúpenia nastanú dňom keď prejav vôle jednej zmluvnej strany o odstúpení od zmluvy bude doručený druhej zmluvnej strane.

**Článok III**

**Práva a povinnosti zmluvných strán**

1. Mesto / obec sa zaväzuje:
	1. Zabezpečiť mestskú / obecnú / štátnu políciu / sociálnych pracovníkov ako dozor a ochranu pre členov kastračného programu pri realizovaní predmetu zmluvy.
	2. Zabezpečiť priestory pre vytvorenie mobilného operačného strediska na dobu platnosti zmluvy. V týchto priestoroch musí byť prístup k vode a elektrickej energii.
	3. Zabezpečiť miestnosti / budovu pre zvieratá po operácii, kde sa budú zotavovať do nasledujúceho dňa.
	4. Po skončení kastračnej akcie zabezpečiť vývoz komunálneho odpadu na vlastné náklady.
	5. Zaplatiť 50 eur (slovom päťdesiat eur) za každé kastrované alebo odobraté zviera, do maximálnej výšky 4000 EUR (slovom štyri tisíc eur).
	6. Zabezpečiť ochranu pred vstupom nepovolaných osôb do dočasného operačného strediska a miestnosti na rekonvalescenciu kastrovaných zvierat. Ktorákoľvek iná osoba okrem členov tímu, smie vstúpiť len v doprovode niektorého z členov tímu.
2. Združenie sa zaväzuje:
	1. Odchytávať zvieratá vo vybraných častiach mesta/obce.
	2. Zabezpečiť kastráciu zvierat (samíc ) po dobu trvania zmluvy a tým predísť ich nekontrolovateľnému množeniu.
	3. Vynaložiť všetko úsilie k odchyteniu všetkých zvierat v osade.
	4. Odoberať zvieratá (hlavne samice), ktorých zdravotný stav alebo vek nedovoľuje kastráciu.
	5. Odobrať automaticky zvieratá , ktoré nebudú priradené majiteľom.
	6. Viesť evidenciu odobratých / odchytených a kastrovaných zvierat a túto následne poskytnúť mestu / obci a veterinárom, prostredníctvom čipovania a ušných značiek.
	7. Zabezpečiť vyúčtovanie mestu/obci, na základe odovzdanej skutočnej evidencie zvierat, na základe tejto zmluvy.
	8. Po skončení kastračnej akcie zabezpečiť odvoz biologického odpadu na vlastné náklady.

**Článok IV**

**Osobitné ustanovenia**

1. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy.

Kontaktnou osobou za mesto / obec je: Marek Rigó, starosta , tel.: 0911457391

marek.rigo@obec.zlateklasy.sk

Kontaktnou osobou za združenie je: Diana Truchlíková, 0918 325 228, predseda@zzpz.sk

1. Zmluvné strany sa zaväzujú bez zbytočného odkladu si navzájom oznamovať všetky skutočnosti, ktoré by mohli mať vplyv na riadne plnenie zmluvy.

**Článok V**

**Záverečné ustanovenia**

1. Práva a povinnosti, ktoré nie sú v zmluve upravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
3. Zmluva sa vyhotovuje v troch (3) vyhotoveniach s platnosťou originálu, pričom mesto / obec obdrží dve (2) vyhotovenia a združenie jedno (1) vyhotovenie.
4. Zmluva nadobúda platnosť dňom jej podpisu oboma zmluvnými stranami a účinnosť v deň nasledujúci po dni jej zverejnenia v zmysle zákona č. 546/2010 Z.z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
5. Zmluvne strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Zlatých Klasoch, dňa 23.07.2019 V ........................ dňa ....................

Za obec : Marek Rigó, starosta Za združenie –Truchlíková, predseda